聖公會鄧肇堅中學

聖公會鄧肇堅中學係香港一間基督教男女子中學，位於灣仔愛群道9號，由聖公會港澳教區創辦，1962年成立。呢間學校用英文教。學校嘅中文校訓係「恒心，寬恕，容忍」，而希臘文校訓係「HYPOMONE」。現任校長係袁經恒。

學校特色 
禮堂佔地9000平方呎，比大部份學校嘅禮堂大，成個綠色八角形，外面睇落似馬戲團嘅帳幕，裝冷氣，舞台係個標準舞台，適合大型表演。

3層有冷氣嘅多功能體育館，入面有有蓋恆溫游泳池、壁球室、同排舞室等。

主要設施 
19000平方尺嘅有冷氣禮堂
31個有冷氣課室，全部設有投影機
10個特別活動室，畀學術，文藝及教學之用
6所科學實驗室
多媒體學習室
視像室
一個有20000本藏書，電視錄像閣、互聯網閣嘅空調圖書館
一多用途體育館
一個室外籃球場
一個地下小教堂

課程

初中課程
學生一定要讀中文、英文、數學、通識教育、中國歷史、世界歷史、地理、CML、音樂、體育、視覺藝術同埋宗教科。

中一至中二級同學亦要修讀普通話、科學、設計及工藝以及家政。中三學生要修讀生物、化學、物理、創意及工藝以埋個人理財教育。

新高中課程
所有學生都要讀核心課程，包括英文、中文、數學、通識教育、宗教教育、音樂同埋體育科。

學生亦可以選修以下呢啲科目：
數學延伸單元1／2
生物
化學
物理
中國歷史
中國文學
經濟
地理
世界歷史
企業、會計及財務概論

社制 
而家校內設有四個社，浚、泓、滙、灝。

學校經常舉辦社制比賽，大部份比賽都係喺體育方面，好似水運會、陸運會。年終時以成績作結算，評出最佳嘅社。

領袖生 
領袖生當值會着全身開胸黑袍，領袖生長嘅黑袍更有紫色絲帶作襯邊，以資識別。黑袍嘅外貌，係同香港大學嘅綠袍好相似。

交通 
港鐵：
：銅鑼灣站A出口
巴士：1、8X、10、19、76、90、92、97、101、111、117

學校歷史

香港中學
香港聖公會學校
灣仔